আবু উবায়দ আল-জুজ্জানি
আবু উবায়দ আল-জুজ্জানি, (মৃত্যু. ১০৭০), ( ابو عبيد جوزجانی) একজন পারস্য চিকিৎসক এবং গুজগানের ইতিহাসবিদ ছিলেন। তিনি ইবনে সিনার বিখ্যাত ছাত্র ছিলেন, যার সাথে তার প্রথম দেখা হয়েছিল গোরগানে। তিনি ইবনে সিনার আজীবন সঙ্গী হয়ে ইসফাহানে বহু বছর কাটিয়েছেন। ইবনে সিনার মৃত্যুর পর, তিনি তার গুরুর আত্মজীবনীর একটি সমাপনী অধ্যায় সম্পূর্ণ করেন। ইবনে সিনার উপাধি ছিল শেখ আল-রইস। ইতিহাসবিদ ইবনে আবি উসাইবা উল্লেখ করেছেন সিনার ঘনিষ্ঠ সহচর আবু উবায়দ 'শেখ আল-রইস'-এর বাসভবনে একসাথে থাকতেন এবং এখানে প্রতি রাত ইবনে সিনা ও আবু উবায়দ এক এক করে ক্যানন এবং শিফার নির্দেশাবলী অধ্যয়ন করতেন।